TA-Invest

TA-Invest var en aksjespareklubb som opererte i perioden 1996 til 2009. Selskapet ble etablert av Eva-Karin Haugen og Per Sten Andersen. De ble senere dømt til ubetinget fengsel i to og et halvt år og 5 millioner NOK hver i inndragning.

Hundrevis av nordmenn investerte penger i klubben, mange av dem millionbeløp. Fra en beskjeden start ble flere investorer lokket inn ved hjelp av forfalskede rapporter om avkastning. Dette utviklet seg til å bli en storstilt Ponzi-svindel der medlemmenes gevinst ble finansiert av stadig nye innskudd. 

Våren 2009 ga eierne av TA-Invest beskjed til sine investorer om at driften av selskapet var blitt avviklet. De ble da politianmeldt for bedrageri.

Advokat Hasse Bergstrøm ble gitt oppgaven å representere investorene i deres forsøk på å få tilbake penger de hadde innskutt i TA-Invest. I boet dukket det blant annet opp en samling på 900 diamanter. Det viste seg også at flere medlemmer hadde fått utbetalt store gevinster like før selskapet gikk konkurs, og disse ble stevnet av bostyrer for å få tilbakebetalt gevinstene og fordele disse på investorene som hadde tapt penger.

Referanser 

Investeringsbedrageri
Tidligere norske selskaper
Selskaper etablert i 1996
Selskaper opphørt i 2009